Hest: På nasjonale stevner i Norge er det 96 timer karenstid på kiropraktiskbehandling. Magnetdekkenet jeg bruker kan brukes frem til 23.59 dagen før start.  På internasjonale FEI stevner er det ingen karenstid på behandling.
Hund: Kiropraktiskbehandling har karenstid på 4 dager – Hentet fra Norsk Kennel Klubbs antidoping register: ”Det er ikke tillatt å fremføre hund til start/bedømmelse som har fått behandling med akupunktur, kiropraktikk eller andre fysikalske metoder (som laser, ultralydbehandling, elektrisk strøm, ioniserende stråling eller transkutan nervestimulering) for å skjule eller lindre/bedre sykdom eller skade, før virkningen av behandlingen er helt forsvunnet. Slike metoder har en karenstid på 4 dager. Unntak fra dette er sjokk- eller pulsbølgeterapi der karenstiden er 14 dager. Puls- eller sjokkbølgeterapi skal kun utføres av veterinær – metoden er forbudt å utføre av ikke-veterinær på konkurransehund. På konkurransedagen (før bedømmelse) er det kun tillatt med massasje med hendene (ikke bruk av noen form for apparatur).
Manipulasjon av blodvolum eller -sammensetning, såkalt bloddoping, er forbudt.”